Bjørn Tore Markussen

Bjørn Tore «BT» Markussen (født 1. september 1969 i Salangen) er en norsk næringslivsleder. 

Markussen er konserndirektør for innovasjon og forretningsutvikling i Sparebanken Nord-Norge fra august 2021. 

Han kom fra stillingen som administrerende direktør for Aker og World Economic Forum’s Havteknologisenter C4IR Ocean som inkluderer Havdataplatformen. Før dette ledet han fra 2016 etableringen og oppbyggingen av DNV GLs industrielle dataplatform (veracity.com). 

I sine 12 år i DNV GL har han hatt regionale og globale lederroller og bodd og arbeidet ut fra Amsterdam, Beijing, Singapore og Kuala Lumpur. Før DNV GL arbeidet han i CapGemini. Han var administrerende direktør i Tromsø IL i perioden 2004-2007. 

Han har hatt styreverv innen shipping (Torghatten Nord), Energi (Norwegian Centre for Energy – klyngen Energy Valley), Akademia (Singapore Center for Clean Energy@National Technology University) og PR/Telecom. I 2016 fullførte han sjefskurset ved Forsvarets Høgskole.

I 2018 ble han av Lloyds List rangert som en av topp ti globale teknologiledere innenfor maritim og havindustrieri.

Markussen er født og oppvokst i Salangen, Troms. Han er gift og har tre barn.

Styreverv
 Styremedlem - Torghatten Nord AS (ledende norsk ferje- og hurtigbåtrederi)  
 Styreleder - Subsea Valley (Norges største cluster innen olje/gass/havindustri, 200 medlemsbedrifter)  
 Styremedlem - Norway-Singapore Chamber of Commerce

Utdanning
 Utdanning innen økonomi, personaladministrasjon og ledelse
 Forsvarets høgskole, Sjefskurset, Spesiell fokus på cyber-sikkerhet
 UC Berkley Technology, program for fremvoksende digitale teknologier
 Executive Program på IMD Lausanne, Sveits
 Befalsskole og Krigsskole 2 (Forsvaret)

Referanser

Eksterne lenker
 Veritas blir verdens største etter tysk fusjon - Dagens Næringsliv 11. september 2013
 Top 10 technology leaders 2018 - Lloyds List 3 December 2018

Norske næringslivsledere
Personer fra Salangen kommune